REPUBLIKA HRVATSKA

VUKOVARSKO SRIJEMSKA ŽUPANIJA



 **OPĆINA TOVARNIK**

**JEDINSTVENI UPRAVNI ODJEL**

KLASA: 112-04/25-01/2

URBROJ: 2196-28-01-25-4

Tovarnik, 19. ožujka 2025.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19, 17/25) pročelnik Jedinstvenog upravnog odjela Općine Tovarnik o b j a v lj u j e

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA PRIJAVLJENIH NA JAVNI NATJEČAJ ZA PRIJEM VJEŽBENIKA U SLUŽBU U JEDINSTVENI UPRAVNI ODJEL OPĆINE TOVARNIK NA ODREĐENO VRIJEME – VIŠI REFERENT ZA ADMINISTRATIVNE POSLOVE I UREDSKO POSLOVANJE**

Za kandidate prijavljene na javni natječaj za prijam u službu vježbenika za radno mjesto **viši** **referent za administrativne poslove i uredsko poslovanje** (javni natječaj od 19. ožujka 2025. ) koji ispunjavaju formalne uvjete natječaja provest će se testiranje radi prethodne provjere znanja i sposobnosti .

Smatra se da je kandidat, koji nije pristupio prethodnoj provjeri znanja i sposobnosti, povukao prijavu na natječaj.

PODRUČJE TESTIRANJA:

**1. pisano testiranje-pravni izvori:**

* 1. Zakon o lokalnoj i područnoj( regionalnoj) samoupravi ( NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
	2. Zakon o službenicima i namještenicima u lokalnoj i regionalnoj) samoupravi ( NN 86/08, 61/11, 04/18, 112/19 )
	3. Uredba o uredskom poslovanju ( NN 75/21 )
	4. Statut Općine Tovarnik (Službeni vjesnik Vukovarsko-srijemske županije 3/22)
	5. Zakon o općem upravnom postupku (NN 47/09, 110/21)

**2. razgovor:**

Intervju se provodi samo s kandidatima koji su ostvarili najmanje 50% bodova na pisanom testiranju

Za svaki dio testiranja (pisano testiranje, razgovor) kandidatima se dodjeljuje određeni broj bodova od 1 do 10.

Nakon prethodne provjere znanja i sposobnosti kandidata povjerenstvo za provedbu natječaja utvrđuje rang-listu kandidata prema ukupnom broju ostvarenih bodova.

Izvješće o provedenom postupku i rang-listu kandidata povjerenstvo dostavlja pročelniku upravnog tijela, koji će potom donijeti rješenje o prijmu u službu.

NAČIN PROVEDBE TESTIRANJA:

* Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj te joj se dostavlja se pisana obavijest u kojoj se navode razlozi zbog kojih se ne smatra kandidatom prijavljenim na natječaj.
* Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja.
* Smatra se da je kandidat, koji nije pristupio prethodnoj provjeri znanja i sposobnosti, povukao prijavu na natječaj.
* Po dolasku na prethodnu provjeru znanja i sposobnosti od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.
* Nakon utvrđivanja identiteta kandidata, prethodna provjera znanja i sposobnosti započinje pisanim testiranjem.
* Kandidatima će biti podijeljeno 10 pitanja za provjeru znanja iz pravnih izvora iz toč. 1. ovoga dokumenta, koji je objavljen na službenim web stranicama Općine Tovarnik
* Na pisanoj provjeri kandidati mogu ostvariti od 1 do 10 bodova. Svaki točan odgovor nosi 1 bod.
* Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.
* Pisano testiranje traje maksimalno 60 minuta.
* Intervju se provodi samo s kandidatima koji su ostvarili najmanje 50% ( najmanje 5 bodova ) na provedenom pisanom testiranju.
* Povjerenstvo za provedbu javnog natječaja za prijam u službu na neodređeno vrijeme u JUO na radno mjesto višeg referenta za administrativne poslove i uredsko poslovanje (dalje u tekstu: Povjerenstvo) kroz intervju s kandidatima utvrđuje snalažljivost, sposobnost i motivaciju za rad u Općini Tovarnik. Rezultati intervjua boduju se od 1 do 10 bodova.
* Nakon prethodne provjere znanja i sposobnosti kandidata Povjerenstvo sastavlja Izvješće o provedenom postupku i utvrđuje rang-listu kandidata prema ukupnom broju ostvarenih bodova.
* Izvješće o provedenom postupku i rang-listu kandidata Povjerenstvo dostavlja pročelniku Jedinstvenog upravnog odjela
* Pročelnik donosi rješenje o prijmu u službu izabranog kandidata koje se dostavlja svim kandidatima prijavljenim na natječaj.
* Izabrani kandidat mora dostaviti uvjerenje o zdravstvenoj sposobnosti prije donošenja rješenja o rasporedu na radno mjesto
* Protiv rješenja o prijmu u službu izabranog kandidata, kandidat koji nije primljen u službu može podnijeti žalbu načelniku Općine Tovarnik u roku od 15 dana od dana primitka rješenja. Žalba odgađa izvršenje rješenja o prijmu sukladno članku 25. stavku 2. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19).

PROČELNIK JUO OPĆINE TOVARNIK

Ivan Džunja, mag.iur.